Document ID: 32012R0823

KOMISJONI MÄÄRUS (EL) nr 823/2012,
14. september 2012,
millega kehtestatakse erand rakendusmäärusest (EL) nr 540/2011 seoses toimeainete 2,4-DB, bensoehappe, beeta-tsüflutriini, karfentrasoon-etüüli, Coniothyrium minitans’i tüve CON/M/91-08 (DSM 9660), tsüatsofamiidi, tsüflutriini, deltametriini, dimeteenamiid-p, etofumesaadi, etoksüsulfurooni, fenamidooni, flasasulfurooni, flufenatseedi, flurtamooni, foraamsulfurooni, fostiasaadi, imasamoksi, jodosulfurooni, iprodiooni, isoksaflutooli, linurooni, maleiinhappe hüdrasiidi, mekopropi, mekoprop-P, mesosulfurooni, mesotriooni, oksadiargüüli, oksasulfurooni, pendimetaliini, pikoksüstrobiini, propikonasooli, propineebi, propoksükarbasooni, propüsamiidi, püraklostrobiini, siltiofaami, rifloksüstrobiini, varfariini ja zoksamiidi heakskiidu kehtivusaja lõppemisega
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 teist lõiku,
ning arvestades järgmist:
(1)
Komisjoni 25. mai 2011 rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (2) lisa A osas esitatud toimeainete puhul, mille heakskiidu kehtivusaeg lõpeb enne 14. juunit 2014, ei olnud taotlejatel võimalik esitada pikendamistaotluse teatist kolmeaastase etteteatamisega, nagu on ette nähtud määruse (EÜ) nr 1107/2009 artikli 15 lõikes 1.
(2)
Seega on vaja pikendada nimetatud toimeainete heakskiidu kehtivusaega, võttes arvesse määruse (EÜ) nr 1107/2009 artikli 17 kolmandas lõigus nimetatud asjaolusid.
(3)
Pidades silmas määruse (EÜ) nr 1107/2009 artikli 17 teise lõigu eesmärki olukordades, kus kolm aastat enne käesoleva määruse artiklis 1 kindlaks määratud vastava kehtivusaja lõppu ei ole esitatud ühtegi taotlust, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kõige varasemale sellele järgnevale kuupäevale.
(4)
Pidades silmas määruse (EÜ) nr 1107/2009 artikli 17 teise lõigu eesmärki olukordades, kus komisjon võtab vastu määruse, milles sätestatakse, et käesoleva määruse artiklis 1 viidatud toimeaine heakskiidu kehtivusaega ei pikendata, kuna heakskiitmise tingimused ei ole täidetud, siis määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil võetakse vastu määrus, milles sätestatakse, et toimeaine kehtivusaega ei pikendata, olenevalt sellest, kumb kuupäev on hilisem.
(5)
Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega ning ei Euroopa Parlament ega nõukogu ei ole vastuväiteid esitanud,
ON VASTU VÕTNUD KÄESOLEVA MÄÄRUSE:
Artikkel 1
Kehtivusaja lõppemine
Erandina rakendusmääruse (EL) nr 540/2011 lisa A osast, kohaldatakse järgmisi kehtivusaegu.
1)
31. juuli 2016 järgmiste toimeainete puhul: etofumesaat (kanne 29), imasamoks (kanne 41), oksasulfuroon (kanne 42), etoksüsulfuroon (kanne 43), foraamsulfuroon (kanne 44), oksadiargüül (kanne 45), tsüatsofamiid (kanne 46), linuroon (kanne 51), pendimetaliin (kanne 53), trifloksüstrobiin (kanne 59), karfentrasoon-etüül (kanne 60), mesotrioon (kanne 61), fenamidoon (62), isoksaflutool (kanne 63) ja varfariin (120);
2)
31. oktoober 2016 järgmiste toimeainete puhul: deltametriin (kanne 40), 2,4-DB (kanne 47), beeta-tsüflutriin (kanne 48), tsüflutriin (kanne 49), iprodioon (kanne 50), maleiinhappe hüdrasiid (kanne 52), flurtamoon (kanne 64), flufenatseet (kanne 65), jodosulfuroon (kanne 66), dimeteenamiid-p (kanne 67), pikoksüstrobiin (kanne 68), fostiasaat (kanne 69), siltiofaam (kanne 70) ja Coniothyrium minitans’i tüvi CON/M/91-08 (DSM 9660) (kanne 71);
3)
31. jaanuar 2017 järgmiste toimeainete puhul: propineeb (kanne 54), propüsamiid (kanne 55), mekoprop (kanne 56), mekoprop-P (kanne 57), propikonasool (kanne 58), mesosulfuroon (kanne 75), propoksükarbasoon (kanne 76), zoksamiid (kanne 77), bensoehape (kanne 79), flasasulfuroon (kanne 80) ja püraklostrobiin (kanne 81).
Artikkel 2
Jõustumine
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. september 2012

Labels: 3
15
6